武豊住宅遭爆竊 損失隨時達數百萬日圓!
2024年04月05日 13:35
東網電視
更多新聞短片
武豊位於京都嘅住宅遭到爆竊。(圖片來源:Getty Images)
日前日本京都府警察廳公布,日本國寶級騎師武豊位於京都府嘅住宅遭爆竊,武豊被偷走22件物品,被偷嘅物件損失為75萬日圓,折合港幣約3.8萬。
據報,武豊存放在家中嘅高級名錶、手袋、現金被偷,初步估計,武豊損失可高達數百萬日元。據當地警方表示,盜竊案發時間為3月23日晚上11點至3月24日5點期間,當時屋內有人聽到有聲,而且亦聽到有人打爛玻璃窗,於是報警處理,根據案發地點周圍嘅閉路電視所見,呢單盜竊案相信唔係1人犯案。武豊本身鍾情手錶,亦係著名收藏家,佢曾經接受訪問講過佢自己收藏嘅名錶,呢次有損失當然唔開心,不過武豊就表示警方現正調查中,所以都冇補充呀。